

[bookmark: _GoBack]На основу 62. Закону о државној управи („Службени гласник РС“, бр.79/05, 101/07, 95/10, 99/14, 30/18 - др. закон и 47/18) и члана 25. став 1. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС“, бр. 81/07- пречишћен текст, 69/08, 98/12, 87/13, 2/19 и 24/21),
Влада доноси

ОДЛУКА О ОСНИВАЊУ КООРДИНАЦИОНОГ ТЕЛА ЗА УНАПРЕЂЕЊЕ ПОЛОЖАЈА РОМА И РОМКИЊА

1. Оснива се Координационо тело за унапређење положаја Рома и Ромкиња (у даљем тексту: Координационо тело). 
[bookmark: _Hlk65584567]2. Координационо тело има задатак да координира и усмерава послове органа државне управе и да пружа подршку и прати реализацију утврђених мера и активности за унапређење положаја и социјално укључивање Рома и Ромкиња у Републици Србији у складу са Стратегијом за социјално укључивање Рома и Ромкиња у Републици Србији за период од 2022. до 2030. године (у даљем тексту: Стратегија). Координационо тело иницира израду стратешких докумената, припрема за Владу Републике Србије годишњи и друге извештаје о реализацији стратешких докумената, разматра сва питања и координира и усмерава рад органа државне управе, органа јединица локалне самоуправе, јавних предузећа и других облика организовања од стране Републике Србије и јединица локалне самоуправе у вези са пословима из њиховог делокруга рада у вези са унапређењем положаја и социјалним укључивањем Рома и Ромкиња у Републици Србији. Поред тога, у делокругу рада Координационог тела је и: унапређење међуресорне сарадње у вези са социјалним укључивањем Рома и Ромкиња; предлагање мера за решавање ургентних ситуација чија последица може бити додатна рањивост Рома и Ромкиња, предлагање начина за остваривање прописаних, али и додатних, мера и активности које доприносе унапређењу положаја и већој социјалној укључености Рома и Ромкиња; унапређење сарадње са међународним организацијама и организацијама цивилног друштва на питањима од значаја за инклузију Рома и Ромкиња; унапређење учешћа Рома и Ромкиња у свим процесима, планирања, спровођења и праћења мера инклузије, развијање друштвеног дијалога и борба против циганизма и дискриминације Рома и Ромкиња.
3. У Координационо тело именују се:
1) за председника Координационог тела:
· Ана Брнабић, председник Владе Републике Србије;

2) за заменика председника Координационог тела:
· Томислав Жигманов, министар за људска и мањинска права и друштвени дијалог;

3) за чланове Координационог тела:
· Ивица Дачић, први потпредседник Владе и министар спољних послова;
· Синиша Мали, потпредседник Владе и министар финансија;
· Милош Вучевић, потпредседник Владе и министар одбране;
· Маја Гојковић, потпредседник Владе и министар културе;
· Никола Селаковић,  министар за рад, запошљавањe, борачка и социјална питања;
· Ђорђе Милићевић, министар без портфеља;
· проф. др Даница Грујичић, министар здравља;
· Горан Весић, министар грађевинарства, саобраћаја и инфраструктуре;
· др Александар Мартиновић, министар државне управе и локалне самоуправе;
· проф. др Тања Мишчевић, министар за европске интеграције;
· Maja Поповић, министар правде;
· Раде Баста, министар привреде;
· Јелена Танасковић, министар пољопривреде, шумарства и водопривреде;
· Ирена Вујовић, министар заштите животне средине;
· Дубравка Ђедовић, министар рударства и енергетике;
· Томислав Момировић, министар унутрашње и спољне трговине;
· Братислав Гашић, министар унутрашњих послова;
· проф. др Дарија Кисић Тепавчевић , министар за бригу о породици и демографију;
· Зоран Гајић, министар спорта;
· Милан Кркобабић, министар за бригу о селу;
· др Јелена Беговић, министар науке и технолошког развоја и иновација;
· Хусеин Мемић, министар туризма и омладине;
· др Михаило Јовановић, министар информисања и телекомуникација,
· Марко Благојевић, министар за јавна улагања;
· Далибор Накић, председник Националног савета ромске националне мањине у Србији.
4) за секретара Координационог тела:
· Софија Османовић, шеф Одсека за унапређење положаја Рома, Министарство за људска и мањинска права и друштвени дијалог.
Остали чланови Владе могу присуствовати седницама и учестовати у раду Координационог тела, уколико се расправља о темама из њихове надлежности.
     4. Координационо тело подноси извештај о свом раду Влади сваких 90 дана.       
         Координационо тело се састаје најмање једном у шест месеци.
5. Образује се Стручна група Координационог тела (у даљем тексту: Стручна група) ради обављања свих стручних и оперативних послова у вези са мерама и активностима унапређења положаја и социјалног укључивања Рома и Ромкиња и пружања стручне подршке Координационом телу и праћења индикатора испуњености Стратегије и пратећег Акционог плана.
Стручну групу чине представници свих министарстава Владе Републике Србије.
Стручном групом председава Нинослав Јовановић, државни секретар у Министарству за људска и мањинска права и друштвени дијалог. 
Стручна група се редовно састаје једном у 60 дана, ради:
· размене информација у вези са праћењем остваривања циљева, мера и активности у вези са унапређењем положаја и социјалним укључивањем Рома и Ромкиња у Републици Србији;
· разматрања проблема у увези са остваривањем Стратегије и других проблема у вези са унапређењем положаја и социјалним укључивањем Рома и Ромкиња и предлагања решења за унапређење стања у овој области;
· припреме и редовног ажурирања података који се односе на мере, активности и ефекте унапређивања положаја и социјалног укључивања Рома и Ромкиња;
· размене информација са међународним организацијама чији су програми/пројекти усмерени на унапређење положаја Рома и Ромкиња.
Стручна група се састаје и ванредно у случају хитне потребе за проналажењем решења у ситуацијама које додатно доприносе погоршавању положаја Рома и Ромкиња или других околности које захтевају хитно реаговање.
У раду Координационог тела и Стручне групе, по позиву могу учествовати и други чланови Владе, уколико се расправља о темама из њихове надлежности, као и представници других органа и организација и друга стручна лица.
6. Стручну и административно-техничку потпору раду Координационог тела пружа Министарством за људска и мањинска права и друштвени дијалог. 
7. Координационо тело доноси Пословник о свом раду. 
8. Даном ступања ове одлуке на снагу престаје да важи Одлука о образовању Координационог тела за унапређење положаја и социјално укључивање Рома и Ромкиња у Републици Србији за период од 2016. до 2025. године („Сл. гласник РС“ бр. 62/2021)
9. Ова одлука ступа на снагу осмог дана од дана објављивања у "Службеном гласнику Републике Србије".

У Београду,

ВЛАДА

                                                                                                                        ПРЕДСЕДНИК
                                                                                                                          
                                                                                                                         Ана Брнабић


